Fylgiskjal I.

Samanburður á ákvæðum gildandi laga og frumvarpsins

|  |  |
| --- | --- |
| GILDANDI LÖG | BREYTING,  VERÐI FRUMVARPIÐ  AÐ LÖGUM |
| …  1. mgr. 33. gr. a Þessi kafli gildir um geymslu koldíoxíðs í jörðu, innan efnahagslögsögu og á landgrunni Íslands.  …  3. mgr. 33. gr. c Umsækjandi starfsleyfis til geymslu hefur í þeim tilvikum þegar könnun þarf að fara fram einkarétt til könnunar á umræddum geymslugeymi, auk forgangsréttar til geymslu á sama svæði að uppfylltum nánari skilyrðum.  …  4. mgr. 33. gr. c Ósamrýmanleg not geymslugeymis eru óheimil á meðan könnun stendur yfir og á gildistíma starfsleyfis til geymslu.  …  5. mgr. 33. gr. c Umhverfisstofnun skal setja skilyrði í starfsleyfi um aðgang þriðja aðila að geymslusvæði.  …  33. gr. d. Koldíoxíðsstraumur til niðurdælingar og geymslu skal ekki innihalda úrgang. Koldíoxíðsstraumur getur þó innihaldið tilfallandi, tengd efni úr uppsprettunni, fönguninni eða niðurdælingarferlinu og snefilefni sem bætt er í hann til að auðvelda vöktun.   Rekstraraðili skal sjá til þess að innihald koldíoxíðsstraums sé efnagreint og að fram fari áhættumat sem staðfesti að mengunarstig koldíoxíðsstraums sé í samræmi við kröfur 3. mgr.   Styrkur viðbættra efna skal ekki vera svo hár að hann:     a. hafi skaðleg áhrif á áreiðanleika geymslusvæðis eða tengdra innviða,      b. stofni umhverfinu eða heilbrigði fólks í hættu.    …  33. gr. g Ábyrgð á geymslusvæði færist yfir til Umhverfisstofnunar þegar geymslusvæði hefur verið lokað, sbr. 16. gr., að uppfylltum eftirfarandi skilyrðum:      1. Öll tiltæk gögn benda til þess að koldíoxíð sé fullkomlega og varanlega aflokað allt að 20 árum eftir að geymslusvæði var lokað eða fyrr ef unnt er að sýna fram á að koldíoxíð sé fullkomlega og varanlega aflokað.      2. Fjárhagslegar skyldur skv. 33. gr. j eru uppfylltar.     3. Geymslusvæði hefur verið lokað og öll mannvirki tengd niðurdælingu og geymslu fjarlægð eða frá þeim gengið.  Rekstraraðili ber ábyrgð á viðhaldi, vöktun, skýrslugjöf og ráðstöfunum til úrbóta á grundvelli áætlunar þar að lútandi sem Umhverfisstofnun hefur samþykkt þar til ábyrgð flyst til Umhverfisstofnunar.  …  33. gr. h Mögulegir notendur skulu hafa aðgang að flutningskerfi koldíoxíðs og eða geymslusvæði rekstraraðila, í þeim tilgangi að flytja þangað og/eða dæla þar niður koldíoxíði til geymslu. Rekstraraðila er heimilt að innheimta fyrir það gjald.    Rekstraraðila er heimilt að synja um aðgang að flutningskerfi og/eða geymslusvæði, að teknu tilliti til eftirfarandi viðmiða:  a. geymslugetu sem eðlilegt er að sé tiltæk á geymslusvæði,  b. markmiðs íslenskra stjórnvalda samkvæmt alþjóðalögum um kolefnisföngun og geymslu koldíoxíðs,  c. nauðsynjar þess að synja um aðgang í tilvikum þegar tækniforskriftir eru ósamrýmanlegar og erfitt er að bæta úr,  d. fjölda þeirra aðila sem óska eftir aðgangi.    Rekstraraðila er einkum heimilt að synja um aðgang vegna skorts á rými ef tækniforskriftir eru ósamrýmanlegar og í þeim tilvikum þegar tenging er ekki til staðar og erfitt er að bæta úr. Synji rekstraraðili um aðgang að flutningskerfi og/eða geymslusvæði skal sú ákvörðun rökstudd  …  33. gr. i Ef ágreiningur nær yfir landamæri ber að vinna að úrlausn hans eftir þeim reglum er gilda í því landi sem hefur lögsögu yfir flutningskerfi koldíoxíðs og geymslusvæði sem synjað hefur verið um aðgang að.  …  33. gr. j Rekstraraðili skal, þegar hann sækir um starfsleyfi til geymslu, sýna fram á að hann sé með tryggingu fyrir allri starfsemi á geymslusvæði. | …  1. mgr. 33. gr. a. *Þessi kafli gildir um geymslu koldíoxíðs í jörðu* ***á yfirráðasvæði Íslands, þar með talinni landhelgi þess, efnahagslögsögu*** *og á landgrunni.*  …  3. mgr. 33. gr. c ***Í þeim tilvikum þegar könnun þarf að fara fram hefur handhafi könnunarleyfis einkarétt til könnunar á hugsanlegum geymslugeymi, auk forgangsréttar til starfsleyfis til geymslu á sama svæði að því tilskildu að könnun á svæðinu sé lokið, að öll skilyrði könnunarleyfis séu uppfyllt og að sótt sé um starfsleyfi til geymslu á gildistíma könnunarleyfis. Sækja skal um könnunarleyfi hjá Umhverfisstofnun.***  …  4. mgr. 33. gr. c *Ósamrýmanleg not geymslugeymis eru óheimil* ***á gildistíma könnunarleyfis*** *og á gildistíma starfsleyfis til geymslu.*  …  ~~5. mgr. 33. gr. c Umhverfisstofnun skal setja skilyrði í starfsleyfi um aðgang þriðja aðila að geymslusvæði.~~  …  33. gr. d***Koldíoxíðstraumur skal vera að langmestu leyti úr koldíoxíði. Af þeim sökum má ekki bæta í hann úrgangi eða öðru efni í því skyni að farga þeim úrgangi eða öðru efni. Koldíoxíðstraumur getur þó innihaldið tilfallandi, tengd efni úr uppsprettunni, fönguninni eða niðurdælingarferlinu og snefilefni sem bætt er í hann til að auðvelda vöktun og sannprófun á flæði koldíoxíðs.*** *Styrkur viðbættra efna skal ekki vera svo hár að hann:*  *a.* ***hafi skaðleg áhrif á áreiðanleika geymslusvæðis eða tengdra innviða,***  ***b. stofni umhverfinu eða heilbrigði fólks í umtalsverða hættu eða***  ***c. brjóti í bága við aðra viðeigandi löggjöf.***  *Rekstraraðili skal sjá til þess að innihald koldíoxíðsstraums sé efnagreint og að fram fari áhættumat sem staðfesti að mengunarstig koldíoxíðsstraums sé í samræmi við kröfur* ***1. mgr****.*  …  33. gr. g *Ábyrgð á geymslusvæði færist yfir til Umhverfisstofnunar þegar geymslusvæði hefur verið lokað, sbr. 16. gr., að uppfylltum eftirfarandi skilyrðum:     1.****Öll tiltæk gögn benda til þess að koldíoxíð sem er í geymslu sé fullkomlega og varanlega aflokað***  ***2. Lágmarkstími sem Umhverfisstofnun ákvarðar sé liðinn. Sá lágmarkstími skal ekki vera styttri en 20 ár nema unnt sé að sýna fram á að koldíoxíð sé fullkomlega og varanlega aflokað áður en því tímabili lýkur.***  *3. Fjárhagslegar skyldur skv. 33. gr. j eru uppfylltar.*  *4. Geymslusvæði hefur verið lokað og öll mannvirki tengd niðurdælingu ~~og geymslu~~ fjarlægð eða frá þeim gengið.*  *Rekstraraðili ber ábyrgð á viðhaldi, vöktun, skýrslugjöf og ráðstöfunum til úrbóta á grundvelli áætlunar þar að lútandi sem Umhverfisstofnun hefur samþykkt þar til ábyrgð flyst til Umhverfisstofnunar.*  …  33. gr. h *Mögulegir notendur skulu hafa aðgang að flutningskerfi koldíoxíðs og eða geymslusvæði rekstraraðila, í þeim tilgangi að flytja þangað og/eða dæla þar niður koldíoxíði til geymslu. Rekstraraðila er heimilt að innheimta fyrir það gjald.*  ~~Rekstraraðila er heimilt að synja um aðgang að flutningskerfi og/eða geymslusvæði, að teknu tilliti til eftirfarandi viðmiða~~ ***Aðgangur á grundvelli 1. mgr. skal veittur án mismununar, að teknu tilliti til eftirfarandi viðmiða****:*  *a. geymslugetu sem eðlilegt er að sé tiltæk á geymslusvæði,*  *b.* ~~markmiðs íslenskra stjórnvalda samkvæmt alþjóðalögum um kolefnisföngun og geymslu koldíoxíðs,~~ ***markmiðs íslenskra stjórnvalda samkvæmt alþjóðlegum skuldbindingum um samdrátt í losun koldíoxíðs og reglum um föngun og geymslu koldíoxíðs í jörðu****,*  *c. nauðsynjar þess að synja um aðgang í tilvikum þegar tækniforskriftir eru ósamrýmanlegar og erfitt er að bæta úr,*  *d. fjölda þeirra aðila sem óska eftir aðgangi.*  *Rekstraraðila er einkum heimilt að synja um aðgang vegna skorts á rými ef tækniforskriftir eru ósamrýmanlegar og í þeim tilvikum þegar tenging er ekki til staðar og erfitt er að bæta úr. Synji rekstraraðili um aðgang að flutningskerfi og/eða geymslusvæði skal sú ákvörðun rökstudd*  ***Rekstraraðili sem synjar um aðgang, vegna skorts á rými eða tengingu, skal gera allar nauðsynlegar úrbætur að því marki sem það er arðsamt eða ef hugsanlegur viðskiptavinur er reiðubúinn til þess að greiða fyrir þær, að því tilskildu að þær hafi ekki neikvæð áhrif á umhverfisöryggi flutnings og geymslu koldíoxíðs í jörðu*.**  ***Umhverfisstofnun skal setja í skilyrði í starfsleyfi um aðgang þriðja aðila að geymslusvæði í samræmi við viðmið 2. mgr.***  …  33. gr. i *Ef ágreiningur nær yfir landamæri ber að vinna að úrlausn hans eftir þeim reglum er gilda í því landi sem hefur lögsögu yfir flutningskerfi koldíoxíðs og geymslusvæði sem synjað hefur verið um aðgang að.* ***Falli viðkomandi flutningskerfi eða geymslusvæði undir fleiri en eitt ríki í deilumáli sem nær yfir landamæri skulu hlutaðeigandi ríki hafa samráð sín á milli til þess að ákvæðum laga/kafla þessara/þessum í lögunum sé beitt á samræmdan hátt.***  …  Ný grein kemur á eftir 33. gr. i. með fyrirsögn, svohljóðandi:  ***Samstarf yfir landamæri.***  **Ef koldíoxíð er flutt yfir landamæri eða ef geymslusvæðin eða geymslusamstæðurnar liggja yfir landamæri skulu lögbær yfirvöld hlutaðeigandi ríkja í sameiningu uppfylla kröfur laga þessara og annarrar viðeigandi löggjafar.**  …  33. gr. j *Rekstraraðili skal, þegar hann sækir um starfsleyfi til geymslu, sýna fram á að hann sé með tryggingu fyrir allri starfsemi á geymslusvæði* ***eða jafngildi tryggingar****.* |